b'\n_START_ARTICLE_\nZvonko\n_START_SECTION_\nIzvor imena\n_START_PARAGRAPH_\nIme Zvonko je slovanskega izvora in je tvorjenka na -ko iz skraj\xc5\xa1ane oblike zlo\xc5\xbeenega imena Zvonimir. Morfem Zvoni- je velelnik glagola zvoniti, mir in slav pa sta zelo pogosti sestavini slovanskih imen.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Zvonko: 2774. Med vsemi mo\xc5\xa1kimi imeni pa je ime Zvonko po pogostosti uporabe uvr\xc5\xa1\xc4\x8deno na 84. mesto.\n_START_SECTION_\nOsebni praznik\n_START_PARAGRAPH_\nV koledarju je ime Zvonko skupaj z imenom Anton; god praznuje 17. januarja (Sveti Anton Pu\xc5\xa1\xc4\x8davnik) ali pa 13. junija (Anton, cerkveni u\xc4\x8ditelj, \xe2\x80\xa0 13. jun. 1231).'